**«Жамбыл облысы Байзақ ауданы Үлгілі ауылы тұрғындарының азаматтық бастамаларын қолдау» әлеуметтік жобасы аясында үкіметтік емес ұйымға мемлекеттік емес грант беру жөніндегі конкурсты өткізу туралы**

**ЕРЕЖЕ**

**1. ЖАЛПЫ ЕРЕЖЕЛЕР**

1.1 **«Жамбыл облысы Байзақ ауданы Үлгілі ауылы тұрғындарының азаматтық бастамаларын қолдау»** әлеуметтік жобасы аясында үкіметтік емес ұйымға мемлекеттік емес грант беру жөніндегі осы Ереже (бұдан әрі – Ереже) гранттық конкурсты (бұдан әрі – Конкурс) ұйымдастыру мен өткізудің тәртібі мен шарттарын айқындайды.

«Азаматтық бастамаларды қолдау орталығы» Коммерциялық емес акционерлік қоғамы (бұдан әрі – Оператор) **«Жамбыл облысы Байзақ ауданы Үлгілі ауылы тұрғындарының азаматтық бастамаларын қолдау»** тақырыбы бойынша «Жамбыл облысының жастар ұйымдары қауымдастығы» заңды тұлғалар бірлестігінің (бұдан әрі – Тапсырыс беруші) Мемлекеттік емес грант беру жөніндегі конкурсын өткізеді.

Ережеге сәйкес мемлекеттік емес грант беру Жамбыл облысының «Күшті қоғам – қуатты Қазақстан» XII өңірлік Азаматтық форумы шеңберінде жүзеге асырылады.

**1.2 Мемлекеттік емес гранттың мақсатты индикаторы** – Жамбыл облысы Байзақ ауданы Үлгілі ауылы тұрғындарының кемінде 1 жергілікті бастамасын қолдау және іске асыру.

1.3 Мемлекеттік емес грантты іске асырудан **күтілетін нәтижелер:**

1) Ауылдағы өмір сүру жағдайларын жақсарту бойынша ұсыныстарды жинау мақсатында кемінде 50 тұрғынның қатысуымен қоғамдық талқылау өткізу;

2) Жергілікті халықтың қатысуымен кемінде 1 бастаманы (мысалы, қоғамдық аумақты немесе балалар алаңын абаттандыру және т.б.) қолдау және іске асыру, әрі қарай жергілікті атқарушы органға тапсыру;

3) Бастамаларды іске асыруға кемінде 50 адамды, оның ішінде жастарды тарту;

4) Азаматтық бастамаларды әзірлеу және іске асыру тақырыбында ауылдың кемінде 30 белсенді тұрғынына арналған кемінде 1 оқыту іс-шарасын өткізу.

1.4 **Мемлекеттік емес грантты іске асыру мерзімі** – шартқа қол қойылған күннен бастап 2025 жылғы 30 қарашаға дейін 3 айдан кем емес.

1.5 **Мемлекеттік емес гранттың сомасы** – 4 500 000 (төрт миллион бес жүз мың) теңге.

1.6 Мемлекеттік емес грант үкіметтік емес ұйымның материалдық-техникалық қамтамасыз етілуіне, кеңсе жалдауына, жалақыға, іссапар шығындарына және басқа да әкімшілік шығындарға арналмаған.

1.7 **Мемлекеттік емес грантты іске асыру аумағы** – Жамбыл облысы Байзақ ауданы Үлгілі ауылы.

**2. КОНКУРСҚА ҚАТЫСУШЫЛАРҒА ЖӘНЕ ЖОБАЛАРҒА**

**ҚОЙЫЛАТЫН ТАЛАПТАР**

2.1 Конкурсқа қатысуға келесідей өлшемшарттарға жауап беретін Жамбыл облысының ауылдық елді мекендерінде тіркелген («Қазақстан Республикасының әкімшілік-аумақтық құрылысы туралы» ҚР Заңына сәйкес қалалық елді мекендерге республикалық, облыстық және аудандық маңызы бар қалалар, сондай-ақ кенттер жатады):

1) «Қазақстан Республикасындағы мемлекеттік әлеуметтік тапсырыс, стратегиялық әріптестікті іске асыруға арналған мемлекеттік тапсырыс, үкіметтік емес ұйымдарға арналған гранттар мен сыйлықақылар туралы» ҚР Заңының 5-1-бабына сәйкес мәліметтері Үкіметтік емес ұйымдардың дерекқорында өтініш беруші туралы мәліметтер қамтылған;

2) тарату процесінде болмаған, банкрот деп танылмаған;

3) атқарушылық іс жүргізу бойынша берешегі жоқ;

4) мемлекеттік сатып алуға жосықсыз қатысушылар тізілімінде тұрмаған;

5) мүлкіне тыйым салынбаған;

6) экономикалық қызметі тоқтатылмаған;

7) басшылары, құрылтайшылары террористік қызметке қатысы бар адамдардың тізіміне, сондай-ақ жаппай қырып-жою қаруын таратуды қаржыландыруға байланысты ұйымдар мен адамдардың тізбесіне және (немесе) терроризм мен экстремизмді қаржыландыруға байланысты ұйымдар мен адамдардың тізбесіне енгізілмеген;

8) басшылары, құрылтайшылары Тапсырыс берушінің және (немесе) Оператордың уәкілетті адамдарының жұбайы (зайыбы), жақын туыстары, жекжаттары болып табылмайтын;

9) мемлекеттің және (немесе) мемлекеттік органдардың ұйымның жарғылық капиталына тікелей немесе жанама қатысуы жоқ;

10) Оператор алдындағы алдыңғы шарттық міндеттемелерді адал орындайтын (Оператор грантын іске асыру тәжірибесі болған жағдайда) үкіметтік емес ұйымдар жіберіледі.

2.2 Конкурсқа қатысуға келесі өлшемшарттарға сәйкес келетін өтінімдер жіберіледі:

1) өтінім осы Ереженің 1.2 – 1.7-тармақтарында көрсетілген талаптарға сәйкес болуы керек;

2) өтінім нысанына толық сәйкес ресімделген болуы және оған осы Ереженің 3.3-тармағында көрсетілген барлық құжаттар қоса берілуі қажет;

3) Операторға осы Ереженің 3.1-тармағында көрсетілген мерзімдерде енгізілуі тиіс;

4) осы Ереженің 2.1-тармағында көзделген өлшемдерге жауап беруі қажет.

**3. КОНКУРС ӨТКІЗУ ТӘРТІБІ**

3.1 Үкіметтік емес ұйымдардан конкурсқа қатысуға арналған өтінімдер Операторға 2025 жылғы «12» маусым мен «02» шілде аралығындағы 15 (он бес) жұмыс күні ішінде Астана қ. уақыты бойынша сағат 18:30-ға дейін енгізіледі. Көрсетілген мерзімдерден кейін енгізілетін өтінімдер қаралмайды.

3.1 Конкурсқа қатысу үшін өтініш беруші ұйымның атауы мен контактілері көрсетілген қажетті құжаттарды тек электрондық форматта WinRAR/WinZip мұрағатталған файлында pdf форматында [ulguli\_zhambul25@cisc.kz](mailto:ulguli_zhambul25@cisc.kz) электрондық поштасына жіберу арқылы енгізеді.

3.2.1 Қажетті құжаттарды жіберген кезде өтініш беруші толтырылған және қол қойылған өтінім нысанын және құрылтай құжаттарының көшірмелерін (ереже немесе жарғы) бірыңғай құжатта (PDF) жібереді.

3.3 **Конкурсқа қатысу үшін қажетті құжаттар тізімі:**

1) осы Ережеге 1-қосымшаға сәйкес Үкіметтік емес ұйымдар үшін мемлекеттік емес гранттар беру конкурсына қатысуға **өтінім**;

2) **құрылтай құжаттарының көшірмелері** (egov сайтынан алынған заңды тұлғаның тіркелгені туралы анықтама (актуалды күнге), ереже не жарғы, егер өтінімге өтініш берушінің атқарушы органының басшысы қол қоймаса – басшының атынан берілген сенімхат).

Өтініш беруші ұсынылған құжаттардың толықтығын және оларда көрсетілген мәліметтердің дұрыстығын қамтамасыз етеді.

3.4 Қажет болған жағдайда Оператор Тапсырыс берушінің талабы бойынша өтінім берушіден Конкурсқа және (немесе) Жобаға қатысы бар қосымша ақпаратты сұрату құқығын өзіне қалдырады.

3.5 Үкіметтік емес ұйымдардың Конкурсқа қатысуға өтінімдерін тексеру және Грант алушыларды анықтау 2 кезеңде жүзеге асырылады:

Бірінші кезең: Конкурс талаптарына сай техникалық сәйкестікке өтінімдерді тексеру;

Екінші кезең: бірінші кезеңнен өткен өтінімдерді бағалау, сараптама комиссиясының отырысын өткізу және Грант алушыны айқындау.

3.6. **Бірінші кезең шеңберінде** Оператор өтінімдердің осы Ереженің өлшемшарттары мен шарттарына сәйкестігін тексереді.

3.6.1 Оператор өтінімдерді 2.1 – тармақтың 1) – 10) тармақшаларына және 2.2-тармақтың 1) - 4) тармақшаларына сәйкестігін тексереді. және өтінімдерді қабылдау аяқталғаннан кейінгі келесі күннен бастап 5 (бес) жұмыс күні ішінде тексеруді аяқтайды.

3.6.2 Өтінім осы Ереженің 2.2-тармағының 1) және 2) тармақшаларында көрсетілген талаптарға сәйкес келмеген жағдайда Оператор өтініш берушіге сәйкессіздіктерді жою қажеттігі туралы хабарламаны 3 (үш) жұмыс күні ішінде жібереді.

3.6.3 Хабарламаны алғаннан кейін 2 (екі) жұмыс күні ішінде өтініш беруші Операторға ескертулерді ескере отырып, сәйкестікке келтірілген құжаттарды қайта ұсынады.

3.6.4 Оператор конкурсқа қатысудан бас тартады және пысықталған өтінімдерді тексеру аяқталғаннан кейінгі келесі күннен бастап 3 (үш) жұмыс күні ішінде осы Ереженің 2-тармағының шарттарына сәйкес келмеген жағдайда өтініш берушіге тиісті хабарлама жібереді.

3.6.5 Техникалық сәйкестікке өтінімдерді тексеру қорытындысы бойынша Оператор сараптамалық бағалауға жіберілген және жіберілмеген өтініш берушілердің тізімін жасайды және өзінің ресми интернет-ресурсында жариялайды.

3.7 **Конкурстың екінші кезеңі шеңберінде** Сараптама комиссиясының мүшелеріне бірінші кезеңнен өткен өтінімдер қарау үшін жіберіледі.

3.7.1 Сараптама комиссиясы өтінімдерді осы Ережеге 2-қосымшада көрсетілген өлшемшарттарға сәйкес оларды Оператор жібергеннен кейінгі күннен бастап 5 (бес) жұмыс күнінен кешіктірмей бағалайды.

Бағалау парақтарын сараптама комиссиясының мүшелері Оператордың атына [expert@cisc.kz](mailto:expert@cisc.kz) электрондық поштасына жібереді.

Сараптама комиссиясының хатшысы сараптама комиссиясының мүшелерінен бағалау парақтарын алғаннан кейінгі келесі 1 (бір) жұмыс күні ішінде жиынтық бағалауды қалыптастырады.

Отырысты өткізу туралы сараптама комиссиясы мүшелерін хабардар ету хаттама жобасын қоса бере отырып, оны өткізу күніне дейін 1 (бір) жұмыс күнінен кешіктірілмей жіберіледі.

3.7.2 Сараптама комиссиясының шешімі сараптама комиссиясының бағалау қорытындылары бойынша жинаған баллдарының жалпы санын ескере отырып, отырысқа қатысқан мүшелердің көпшілік даусымен қабылданады. Дауыстар тең болған кезде сараптама комиссиясы төрағасының дауысы шешуші болып табылады.

3.7.3 Сараптама комиссиясының шешімі отырыста хаттама түрінде ресімделеді, оған сараптама комиссиясының төрағасы қол қояды.

3.7.4 Конкурс қорытындысы Оператордың ресми интернет-ресурсында оны өткізудің келесі күнінен бастап 3 (үш) жұмыс күні ішінде жарияланады.

3.8 Конкурс мынадай негіздердің бірі бойынша өтпеді деп танылады:

1) конкурсқа қатысуға ұсынылған өтінімдердің болмауы;

2) өтінімдердің ешқайсысы конкурсқа қатысуға жіберілмеген;

3) конкурстың екінші кезеңінің қорытындысы бойынша жеңімпаздардың болмауы.

3.9 Конкурс өтпеді деп танылған жағдайда Оператор Тапсырыс берушімен келісім бойынша, бірақ тиісті шешім қабылданғаннан кейін 5 (бес) жұмыс күнінен кешіктірмей қайта Конкурс жариялауға құқылы.

3.10 Оператор сараптама комиссиясының тиісті шешімі қабылданған күннен бастап 3 (үш) жұмыс күні ішінде әлеуетті грант алушыларға мемлекеттік емес грант беру туралы шарттың жобасын жібереді, ол алынған сәттен бастап 3 (үш) жұмыс күні ішінде қол қоюға жатады.

3.11 осы Ережеде белгіленген мерзімдерде әлеуетті грант алушының кінәсінен мемлекеттік емес грант беру туралы шарт жасалмаған кезде Оператор мемлекеттік емес грант беру туралы шарттың жобасын неғұрлым жоғары баллдары бар келесі өтініш берушіге 3 (үш) жұмыс күні ішінде жібереді, ол оны алған сәттен бастап 3 (үш) жұмыс күні ішінде қол қоюға жатады.

3.12. Оператор Тапсырыс берушімен келісім бойынша осы Ережеге, оның ішінде қайталама конкурстарды ұйымдастыру және өткізу шеңберінде өзгерістер және (немесе) толықтырулар енгізу құқығын өзіне қалдырады.

**4. САРАПТАМА КОМИССИЯСЫНЫҢ ЖҰМЫС ТӘРТІБІ**

4.1 Жіберілген өтінімдерді бағалау жөніндегі сараптама комиссиясы Оператордан 2 (екі) сарапшы кандидатурасы және Тапсырыс берушіден 1 (бір) сарапшы кандидатурасы бойынша ұсынылған кемінде 3 (үш) сарапшы қатарынан қалыптастырылады.

4.2. Сараптама комиссиясының мүшелері осы Ережеге 3-қосымшаға сәйкес нысан бойынша мүдделер қақтығысының болуы немесе болмауы туралы хабарламаны Оператор жіберген сәттен бастап 2 (екі) жұмыс күні ішінде ұсынады.

4.3. Сараптама комиссиясының мүшелерін бекіту туралы бұйрықты Оператор өтінімдерді қабылдау аяқталғаннан кейінгі келесі күннен бастап 5 (бес) жұмыс күнінен кешіктірмей бекітеді. Сараптама комиссиясының төрағасы болып Тапсырыс беруші ұсынған сарапшы тағайындалады.

4.4. Сараптама комиссиясының хатшысы Оператордың өкілі болып табылады. Сараптама комиссиясының хатшысы оның жұмыс істеуін қамтамасыз етеді, оның мүшесі болып табылмайды және дауыс беруге қатыспайды.

**5. ҚОРЫТЫНДЫ ЕРЕЖЕЛЕР**

5.1 Осы Ережемен реттелмеген мәселелер туындаған кезде Оператор Қазақстан Республикасының заңнамасын басшылыққа алады.

|  |  |
| --- | --- |
| Тасырыс беруші үшін және оның атынан | Оператор үшін және оның атынан |
| **Тапсырыс берушінің атынан**  Қолы: \_\_\_\_\_\_\_\_\_\_\_\_\_\_\_\_\_\_\_  ТАӘ:    Лауазымы: | **Оператордың атынан**  Қолы: \_\_\_\_\_\_\_\_\_\_\_\_\_\_\_\_\_\_\_  ТАӘ:  Лауазымы: |

*Конкурстың Ережесіне*

*1-қосымша*

Кімге:

«Азаматтық бастамаларды қолдау орталығы» коммерциялық емесакционерлік қоғамы

Кімнен:

\_\_\_\_\_\_\_\_\_\_\_\_\_\_\_\_\_\_\_\_

(Өтініш берушінің толық атауын

көрсету)

|  |  |  |  |  |  |
| --- | --- | --- | --- | --- | --- |
| **І. Өтініш беруші** | | | | | |
| 1. БСН |  | | | | |
| 2. Ұйымның тіркелген күні |  | | | | |
| 3. Ұйымның толық атауы |  | | | | |
| 4. Ұйымның заңды мекенжайы |  | | | | |
| 5. Ұйымның басшысы | Тегі | Аты | Әкесінің аты (болған жағдайда) | | Лауазымы |
| 6. Ұйымның Жарғысына сәйкес негізгі қызмет түрлері |  | | | | |
| 7. Ұйымның жұмыс тәжірибесі бар нысаналы топтар |  | | | | |
| 8. Ұйымның байланыс телефоны |  | | | | |
| 9. Электрондық пошта мекенжайы |  | | | | |
| 10. Өтініш берушінің веб-сайты |  | | | | |
| 11. Әлеуметтік желілердегі парақшалар (топтар, аккаунттар) |  | | | | |
| 12. Іске асырылған негізгі жобалар мен  бағдарламалар  Ескерту. | |  |  |  |  |  |  |  |  | | --- | --- | --- | --- | --- | --- | --- | --- | | № | Әлеуметтік жобаның атауы | Қаржыландыру көлемі (теңге) | Қаржыландыру көзі/ Тапсырыс беруші | Орындау кезеңі | | | Негізгі  нәтижелері | | Басталуы | Аяқталуы |  | | | 1 |  |  |  |  |  |  | | | | | | |
| **ІІ. Әлеуметтік жобаның командасы** | | | | | |
| 1. Мәлімделген жобадағы команда мүшелері туралы ақпарат | |  |  |  |  |  | | --- | --- | --- | --- | --- | | Жоба командасы мүшесінің тегі, аты, әкесінің аты (бар болса) | Лауазымы | Жобалардың атауын және оларды іске асырудағы рөлін көрсете отырып, әлеуметтік жобаның міндеттеріне сәйкес келетін жұмыс тәжірибесі | Қызметкердің еңбек өтілі (жылдар санын көрсету) | Әлеуметтік жобадағы міндеттер, жауапкершілік | |  |  |  |  |  | | | | | |
| **ІІІ. Жоба туралы** | | | | | |
| 1. Іске асыруға грант сұралатын әлеуметтік жобаның атауы |  | | | | |
| 2. Әлеуметтік жобаны іске асыру аумағы |  | | | | |
| 3. Әлеуметтік жобаны іске асырудың басталу күні |  | | | | |
| 4. Әлеуметтік жобасы іске асырудың аяқталу күні |  | | | | |
| 5. Әлеуметтік жобаның нысаналы топтары |  | | | | |
| 6. Әлеуметтік жобаның нәтижелері, жоспарлы нысаналы индикаторлар |  | | | | |
| Сандық нәтижелері |  | | | | |
| Сапалық нәтижелер және оларды өлшеу тәсілдері |  | | | | |
| 7. Әлеуметтік жобаның серіктестері | Серіктес | | | Қолдау түрі | | |
| 8. Әлеуметтік жобаны ақпараттық қолдау қалай ұйымдастырылатын болады | |  |  |  |  | | --- | --- | --- | --- | | Ақпараттық өнім (мақала, бейнеролик, баннер, пост, бюллетень, т. б.) | Әлеуметтік жоба уақытындағы ақпараттық өнімдердің саны | Жарықтандыру арналары (Теледидар, баспа басылымдары, интернет-порталдар, жеке сайт, әлеуметтік желілер, радио, таратылымдар, т. б.) | Ақпараттың таралу жиілігі | |  |  |  |  | | | | | |
| **IV. Әлеуметтік жобаның толық сипаттамасы**  **\* Әлеуметтік жобаның толық сипаттамасы әлеуметтік жобаның мақсаттары мен нәтижелеріне қол жеткізу жөніндегі іс-қимылдардың егжей-тегжейлі жоспарын қамтуға және үкіметтік емес ұйымдар үшін мемлекеттік емес грант бағыттарының тізбесіне (нысаналы индикаторды, күтілетін нәтижелерді, мерзімдерді, грантты іске асыру аумағын қоса алғанда) сәйкес келуге тиіс** | | | | | |
| |  |  |  |  |  |  |  | | --- | --- | --- | --- | --- | --- | --- | | №  н\б | Тапсырмалар  (жобаның мақсатына қол жеткізуді қамтамасыз ететін және мемлекеттік емес грант тізбесіне сәйкес келетін әлеуметтік жобаның міндеттері көрсетіледі) | Іс-шараның атауы және сипаттамасы  (әлеуметтік жобаның әрбір міндетін орындау үшін қабылданатын негізгі іс-шаралар көрсетіледі және сипатталады) | Өткізу орны  (іс-шараны өткізу аумағы/орны көрсетіледі) | Сапалық және сандық көрсеткіштер (іс-шараларға)  (іс-шараны өткізу шеңберінде өлшенетін нәтижелерді болжайтын сапалық және сандық көрсеткіштер көрсетіледі) | Жоспарланған индикаторлар  (әрбір сандық және сапалық көрсеткіш үшін сандық мән көрсетіледі) | Орындау мерзімі  (әр іс-шараның «айы, жылы» көрсетіледі) | |  |  |  |  |  |  |  | | | | | | |
| **V. Әлеуметтік жоба шығыстарының сметасы**  **\* Әлеуметтік жоба шығыстарының қорытынды сомасы мемлекеттік емес грантты гранттық қаржыландыру көлемінен аспауға тиіс.** | | | | | |
| |  |  |  |  |  |  |  |  |  | | --- | --- | --- | --- | --- | --- | --- | --- | --- | | № | Шығыстардың баптары | Өлшем бірлігі | Саны | Құны, теңге түрінде | Барлығы, теңге түрінде | Қаржыландыру көздері | | Негіздеме/ түсініктеме | | Өтініш беруші (жеке салымы) | Грант қаражаты | |  |  |  |  |  |  |  | |  | |  | Жиынында: |  |  |  |  |  | |  | | | | | | |
| **VI. Өтінімді растау** | | | | | |
| Осы өтінімге қол қою арқылы өтініш беруші:   1. «Ауылдық елді мекендер тұрғындарының азаматтық бастамаларын қолдау» әлеуметтік жобасын іске асыру шеңберінде үкіметтік емес ұйымдар үшін мемлекеттік емес грант беру конкурсын өткізу туралы ережеде айқындалған үкіметтік емес ұйымдар үшін мемлекеттік емес грант беру конкурсын өткізу шарттарымен және тәртібімен келісуді; 2. осы өтінімнің құрамында ұсынылған ақпараттың өзектілігі мен анықтығын; 3. осы өтініммен конкурсқа ұсынылған жобада жүзеге асырылуы ҚР заңнамасының талаптарын бұзатын іс-шаралардың болмауын; 4. осы өтінімде пайдаланылуы ҚР заңнамасының талаптарын бұзатын ақпараттың болмауын; 5. осы өтінімде ұсынылуы және өңделуі дербес деректер субъектісінің құқықтары мен заңды мүдделерін бұзатын дербес деректердің болмауын; 6. «Қазақстан Республикасындағы мемлекеттік әлеуметтік тапсырыс, стратегиялық әріптестікті іске асыруға арналған мемлекеттік тапсырыс, үкіметтік емес ұйымдарға арналған гранттар мен сыйлықақылар туралы» ҚР Заңының 5-1-бабына сәйкес Үкіметтік емес ұйымдардың дерекқорында өтініш берушіге қатысты мәліметтердің болуын; 7. ұйымды тарату, ұйымның дәрменсіздігі (банкроттығы) туралы іс бойынша іс жүргізу, оның қызметін тоқтата тұру рәсімінің болмауын; 8. атқарушылық іс жүргізу бойынша берешектің болмауын; 9. ұйымның басшылары, құрылтайшылары Тапсырыс берушінің және (немесе) Оператордың уәкілетті адамдарының жұбайы (зайыбы), жақын туыстары, жекжаттары болып табылмайтынын; 10. ұйымның басшылары, құрылтайшылары террористік қызметке қатысы бар адамдардың тізіміне, сондай-ақ жаппай қырып-жою қаруын таратуды қаржыландыруға байланысты ұйымдар мен адамдардың тізбесіне және (немесе) терроризм мен экстремизмді қаржыландыруға байланысты ұйымдар мен адамдардың тізбесіне енгізілмегенін; 11. мемлекеттік сатып алуға жосықсыз қатысушылардың тізілімінде не тұрмайтынын; 12. ұйымның мемлекеттің және (немесе) мемлекеттік органдардың ұйымның жарғылық капиталына тікелей немесе жанама қатыспауын; 13. ұйымның құрылтайшылары мемлекеттік/квазимемлекеттік және бюджеттік ұйымдардың қызметкерлері болып табылмайтынын, сондай-ақ ұйымның құрылтайшылары мен қызметкерлері арасында саяси маңызы бар адамдар болмайтынын; 14. ұйымның Оператор алдындағы алдыңғы шарттық міндеттемелерін жосықсыз орындау фактілерінің жоқтығын; 15. осы өтініммен Конкурсқа ұсынылған, ұйым бюджет қаражаты есебінен іске асырған жобаның болмауын растайды. | | | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_ж. «\_\_\_\_» \_\_\_\_\_\_\_\_\_\_\_\_\_  (ұйым басшысының лауазымы) (қолы) (қолдың толық жазылуы) (толтыру күні) | | | | | |

|  |  |
| --- | --- |
| Тасырыс беруші үшін және оның атынан | Оператор үшін және оның атынан |
| **Тапсырыс берушінің атынан**  Қолы: \_\_\_\_\_\_\_\_\_\_\_\_\_\_\_\_\_\_\_  ТАӘ:    Лауазымы: | **Оператордың атынан**  Қолы: \_\_\_\_\_\_\_\_\_\_\_\_\_\_\_\_\_\_\_  ТАӘ:  Лауазымы: |

*Конкурстың Ережесіне*

*2-қосымша*

**Өтінімдерді бағалау өлшемшарттары – Бағалау парағы**

|  |  |  |  |
| --- | --- | --- | --- |
| **Балдар** | **Бағалау мазмұны** | **Сарапшы бағасы** | **Сарапшының түсініктемесі** |
| **1. Жобаның өзектілігі және әлеуметтік маңыздылығы** | | | |
| 9-10 | Жобаның өзектілігі мен әлеуметтік маңыздылығы сенімді түрде негізделді және дәлелденді:  - жоба шешуге бағытталған мәселелер егжей-тегжейлі ашылған, олардың сипаттамасы нақты сандық және (немесе) сапалық көрсеткіштермен, оның ішінде зерттеу нәтижелерімен, ресми статистикалық мәліметтермен дәлелденген және бекітілген;  - жоба жобада белгіленген мәселелерді толық шешуге бағытталған;  - нысаналы аудитория өкілдерінің, әлеуетті игілік алушылардың, серіктестердің мәселенің өзектілігін растауы бар;  - жобаның іс-шаралары гранттың басым бағытына толық сәйкес келеді. |  |  |
| 6-8 | Жобаның өзектілігі мен әлеуметтік маңыздылығы жалпы негізделді және дәлелденді, бірақ сарапшының ескертулері бар:  - шешу үшін жоба бағытталған проблемалар өзекті мәселелердің қатарына жатады, бірақ авторлар олардың жобаны іске асырудың таңдалған аумағы және (немесе) нысаналы топ үшін маңыздылығын асыра көрсетті;  - жоба жобада белгіленген мәселелерді шешуге бағытталған;  - жоба шешуге бағытталған проблемалар нақты фактілерге сілтемелерсіз жалпы сөз тіркестерімен сипатталған не осы фактілер мен көрсеткіштер мәлімделген нысаналы топ және (немесе) Жобаны іске асыру аумағы үшін проблеманың өзектілігін растау үшін жеткіліксіз;  - сарапшының басқа ескертулері бар (түсініктемемен) |  |  |
| 3-5 | Жобаның өзектілігі мен әлеуметтік маңыздылығы жеткілікті түрде дәлелденген жоқ:  - мәселе нысаналы топ немесе жобаны іске асыру аумағы үшін аса маңызды емес;  - жоба жобада белгіленген мәселелерді шешуге толық бағытталмаған;  - жоба шешуге бағытталған мәселе жеткілікті дәлелденбеген және нақты көрсеткіштерсіз сипатталған, не өтінімде белгіленген аумақтармен өзара іс-қимыл расталмаған;  - сарапшының басқа да ескертулері бар (түсініктемемен). |  |  |
|
| 0-2 | Жобаның өзектілігі мен әлеуметтік маңыздылығы дәлелденген жоқ:  - жоба арналған мәселе қоғам талап ететін санатқа жатпайды немесе авторлармен жеткіліксіз негізделген;  - жоба іс-шараларының басым бөлігі мәселені шешпейді немесе таңдалған гранттың басым бағытымен байланысты емес;  - сарапшының басқа да маңызды ескертулері бар (түсініктемемен). |  |  |
| **2. Жобаның инновациялылығы, бірегейлігі** | | | |
| 5 | Жоба инновациялық, бірегей болып табылады:  – жоба мақсатқа және қойылған міндеттерге қол жеткізуге және мәселелерді шешуге бағытталған жаңа немесе айтарлықтай жақсартылған практикаларды, әдістерді енгізуге бағытталған;  – ұйымда сипатталған инновацияларды табысты енгізу үшін ресурстар мен тәжірибе бар  *\*Ескертпе:*  *Жобаның инновациялылығы – жобаның мазмұны, нысандары және құралдары бойынша бұрын ұсынылып отырған жобаның өңірінде жүзеге асырылмаған іске асырылуы.*  *Бірегейлік – меншікті (соның ішінде авторлық) технологияларды (әдістерді, әдістемелерді) пайдалана отырып, жобаны іске асыру.* |  |  |
| **3. Жобаның логикалық байланыстылығы және іске асырулығы, жоба іс-шараларының оның мақсаттарына, міндеттеріне және күтілетін нәтижелерге сәйкестігі** | | | |
| 9-10 | Жоба аталған өлшемшартқа толық сәйкес келеді:  - өтінімнің барлық бөлімдері логикалық өзара байланысты, әрбір бөлімде жобаның мазмұнын толық түсіну үшін қажетті және жеткілікті ақпарат бар;  - жобаның мақсаты белгіленген мәселені толық шешуге бағытталған;  - күнтізбелік жоспар жақсы құрылымдалған, егжей-тегжейлі, нақты іс-шаралардың сипаттамасын қамтиды;  - жоспарланған іс-шаралар Конкурс шарттарына сәйкес келеді және қойылған міндеттерді шешуді және жобаның күтілетін нәтижелеріне қол жеткізуді қамтамасыз етеді;  - жобаның міндеттерін толық көлемде шешуге мүмкіндік беретін нақты және ақылға қонымды мерзімдер көрсетілген. |  |  |
| 6-8 | Аталған өлшемшарт бойынша жоба толығымен пысықталды, алайда сарапшының ескертулері бар:  - өтінімнің барлық бөлімдері логикалық өзара байланысты, алайда елеусіз мағыналық сәйкессіздіктер бар, бұл жобаның ішкі тұтастығын бұзады;  – жоспарланған іс-шаралар Конкурс шарттарына сәйкес келеді және қойылған міндеттерді шешуді және бағдарламаның күтілетін нәтижелеріне қолжеткізуді қамтамасыз етеді, сонымен бірге іс-шаралар құрамы толық оңтайлы болып табылмайды |  |  |
| 3-5 | Аталған өлшемшарт бойынша жоба жеткілікті пысықталмаған, сарапшының ескертулері бар:  - күнтізбелік жоспар тек қызметтің жалпы бағыттарын сипаттайды, жобаны іске асырудың дәйектілігін ашпайды, негізгі іс-шаралардың мазмұнын анықтауға мүмкіндік бермейді;  - міндеттер, іс-шаралар мен болжамды нәтижелер арасында логикалық байланыстың сәйкессіздіктері бар;  - жобаның мақсаты белгіленген мәселені толық шешуге бағытталмаған;  - ұсынылған іс-шаралардың іске асуы күтілетін нәтижелерге қол жеткізуді толық қамтамасыз етпейді;  - сарапшының басқа ескертулері бар (түсініктемемен). |  |  |
| 0-2 | Жоба аталған өлшемшартқа сәйкес келмейді:  -жоба төмен деңгейде пысықталды, жоба іс-шараларының оның мақсаттары мен міндеттеріне сәйкес келмейді, жоспарланған қызмет пен күтілетін нәтижелер арасында қайшылықтар бар;  -мақсат қоюдағы, міндеттердегі, іс-шараларды сипаттаудағы, жобаның нәтижелеріндегі елеулі қателіктер мұндай жобаны іске асыруды орынсыз етеді;  -іс-шараларды орындау мерзімдері дұрыс емес және жобаның мәлімделген мақсаттары мен міндеттеріне сәйкес келмейді, ойластырылмағандықтан, жобаны іске асыруда елеулі тәуекелдер тудырады;  -сарапшының басқа да маңызды ескертулері бар (түсініктемемен). |  |  |
| **4. Жоба шығыстары сметасының шынайылығы және жобаны іске асыруға жоспарланған шығыстардың негізділігі** | | | |
| 9-10 | Жоба аталған өлшемшартқа толық сәйкес келеді:  - жобаның шығыстар сметасында жобаның барлық іс-шараларын қаржылық қамтамасыз ету көзделген және жобаның іс-шараларына тікелей байланысты емес шығыстар жоқ;  -барлық жоспарланған шығыстар нақты және негізделген;  -жобада ұйымда бар ресурстарды белсенді пайдалану көзделген. |  |  |
| 6-8 | Жоба жалпы аталған өлшемшартқа сәйкес келеді, алайда сарапшының елеусіз ескертулері бар:  -барлық жоспарланған шығыстар нақты, міндеттерден, іс-шаралардан тұрады және негізделген, сонымен бірге кейбір шығыстарға түсініктемелерден олардың құрамын (егжей-тегжейін) дәл анықтау мүмкін емес;  -сарапшының басқа ескертулері бар (түсініктемемен). |  |  |
| 3-5 | Жоба тұтастай алғанда аталған өлшемшартқа сәйкес келеді, алайда сарапшының ескертулері бар:  -жоспарланған шығыстардың барлығы жобаның іс-шараларымен және күтілетін нәтижелерге қол жеткізумен тікелей байланысты емес;  -жоба шығыстар сметасында жобаны іске асыруға тікелей қатысы жоқ жанама шығыстар көзделген;  -орташа нарықтық еңбекақы деңгейі мен, тауарлар, жұмыстар, қызметтер, жалдау бағаларымен салыстырғанда кейбір шығыстар жоғары немесе төмен (шығыстарға түсініктемелерде тиісті негіздемесіз);  -кейбір жоспарланған шығыстардың негіздемесі олардың жоба іс-шараларымен байланысын бағалауға мүмкіндік бермейді;  -сарапшының басқа ескертулері бар (түсініктемемен). |  |  |
| 0-2 | Жоба аталған өлшемшартқа сәйкес келмейді:  -жобаны іске асыруға жұмсалатын болжамды шығындар анық жоғары немесе төмен бағаланса және (немесе) жоба іс-шараларына, Конкурс шарттарына сәйкес келмейді;  -жоба шығыстарының сметасы шындыққа жанаспайды, өтінім мәтініне сәйкес келмейді;  -бюджет гранттың нысаналы сипатына сәйкес келмейді, шығыстардың бір бөлігі жоба іс-шараларын орындауға бағытталмайды не жобаны іске асыруға мүлде қатысы жоқ;  -жоба сипаттамасындағы және жоба шығыстарының сметасындағы сомалар арасында сәйкессіздіктер бар;  -сарапшының басқа да маңызды ескертулері бар (түсініктемемен). |  |  |
| **5. Жоба тобының тәжірибесі мен құзыреттерінің жоспарланған қызметке сәйкестігі** | | | |
| 9-10 | Жоба осы өлшемге толық сәйкес келеді:  - жобаны іске асыру үшін барлық қажетті бейіндер бойынша тәжірибелі, білікті және оң беделге ие мамандар толық қамтамасыз етеді;  - өтінімде өтінімде көрсетілген команданың әрбір мүшесінің жоба барысында елеулі алмастыруларсыз жобаның күнтізбелік жоспары мен шығыстар сметасында белгіленген шарттарда, тәртіппен және мерзімдерде жобада сапалы жұмыс істеу мүмкіндігі дәлелденді |  |  |
| 6-8 | Жоба тұтастай алғанда осы өлшемге сәйкес келеді, бірақ сарапшының елеусіз ескертулері бар  - жоба жалпы тәжірибелі, білікті және оң беделге ие мамандармен қамтамасыз етілген, бірақ кейбір қажетті профильдер бойынша ақпарат жоқ;  сарапшының басқа ескертулері бар (түсініктемемен) |  |  |
| 3-5 | Жоба осы өлшемге ішінара сәйкес келеді:  - өтінімде жоба командасының сипаттамасы қамтылады, бірақ негізгі іс-шаралардың нақты орындаушылары аталмайды не олардың білімі мен тәжірибесі туралы немесе Жобаны іске асыру шеңберінде орындалатын функциялар туралы мәліметтер келтірілмейді;  - өтінімде көрсетілген жоба командасының мүшелері жобаны іске асыру үшін қажетті тәжірибе мен құзыреттілік деңгейіне толық сәйкес келмейді;  - сарапшының басқа да ескертулері бар (түсініктемемен) |  |  |
| 0-2 | Жоба осы өлшемге сәйкес келмейді:  - жоба командасының сипаттамасы, оның біліктілігі, өтінімде жұмыс тәжірибесі іс жүзінде жоқ;  - тәжірибенің жеткіліксіздігіне және жоба командасының біліктілігінің төмендігіне байланысты жобаны іске асырудың жоғары тәуекелдері бар;  - сарапшының басқа да маңызды ескертулері бар (түсініктемемен) |  |  |

|  |  |
| --- | --- |
| Тасырыс беруші үшін және оның атынан | Оператор үшін және оның атынан |
| **Тапсырыс берушінің атынан**  Қолы: \_\_\_\_\_\_\_\_\_\_\_\_\_\_\_\_\_\_\_  ТАӘ:    Лауазымы: | **Оператордың атынан**  Қолы: \_\_\_\_\_\_\_\_\_\_\_\_\_\_\_\_\_\_\_  ТАӘ:  Лауазымы: |

*Конкурстың Ережесіне*

*3-қосымша*

**Сараптама комиссиясы мүшесінің гранттар беруге арналған конкурсқа өтініш берушілерімен мүдделер қақтығысының болуы не болмауы (керегін белгілеңіз) туралы хабарлама**

Мен \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(сарапшының тегі, аты, әкесінің аты (болған жағдайда)*

гранттар беруге арналған конкурстың өтініш берушілерімен мүдделер қақтығысының жоқтығы туралы хабардар етемін және конкурстық комиссиясының мүшесі ретінде өз қызметін жүзеге асыру кезінде әділдік пен объективтілік қағидаттарын мүлтіксіз ұстанамын.

гранттар беруге арналған конкурстың өтініш берушілерімен мүдделер қақтығыстың болуы туралы (керегін белгілеңіз).

Сіз үкіметтік емес ұйымның мүшесі (қатысушысы), жұмыс істеп жатқан құрылтайшысы (керегінің астын сызыңыз) болып табыласыз ба (егер болсаңыз, онда үкіметтік емес ұйымның атауын көрсетіңіз):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Сіз басқару органының мүшесі, үкіметтік емес ұйымның басшысы болып табыласыз ба (егер болсаңыз, онда басқару органның, үкіметтік емес ұйымның атауын және атқаратын лауазымыңызды көрсетіңіз):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Сіз соңғы бір жылдың ішінде үкіметтік емес ұйымнан қызмет көрсеткен үшін немесе тікелей қаржылық қолдау көрсеткен үшін төлем алдыңыз ба (егер алсаңыз, нақты қандай қызметтер екенін және үкіметтік емес ұйымның атауын көрсетіңіз):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Сізде үкіметтік емес ұйымның қызметкерлерімен жақын туыстық байланыстарыңыз бар (егер болса, қызметкердің тегін, атын, әкесінің атын (болған жағдайда), ол жұмыс істейтін үкіметтік емес ұйымның атауын, туыстық деңгейін көрсетіңіз):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Сізде өзге де ықтимал мүдделер қақтығысы бар ма (болған жағдайда, қандай екенін көрсетіңіз):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Мен мүдделер қақтығысына қатысты саясатты түсінетінімді және осы хабарламаны толтыру кезінде анық ақпарат беретінімді растаймын.

20\_\_\_\_ж. «\_\_\_\_» \_\_\_\_\_\_\_\_\_\_\_

Қолы \_\_\_\_\_\_\_\_\_\_\_\_\_\_

|  |  |
| --- | --- |
| Тасырыс беруші үшін және оның атынан | Оператор үшін және оның атынан |
| **Тапсырыс берушінің атынан**  Қолы: \_\_\_\_\_\_\_\_\_\_\_\_\_\_\_\_\_\_\_  ТАӘ:    Лауазымы: | **Оператордың атынан**  Қолы: \_\_\_\_\_\_\_\_\_\_\_\_\_\_\_\_\_\_\_  ТАӘ:  Лауазымы: |